ფლაიშ ფუწყური

ფლაიშ ფუწყური () — მორჩილი ზჷმაშ გეოთერმული ფუწყური ააშ-იშ ნევადაშ შტატიშ ოორუე-ბჟადალ ნორთის. იდვალუაფუ პლატოს, ზუღაშ დონეშე 1230 მ სიმაღალას. რეგიონც ატმოსფერული ნოლექეფიშ მუდანობა გჷთმიხურგუ 300 მმ-ით წარმოწანას. ფუწყურიშ სიმაღალა ომანგჷ 1.5 მ-ას. გუძუბაწკჷმა ართო, ნამუსჷთ თინა „მინოხენ“ თიში სიმაღალა იჸუაფჷ 3,7 მ. იდვალუაფუ კერზო რანჩოშ ფლაიშ (ინგლ. Fly) ტერიტორიას, ნამუშ მინჯე რე ტოდ ჯეკსიკი. გოხურგილიე მაღალი ღობერეფით და კილერიე კარით, ნამუსჷთ დუც  ლითონიშ ჭიფე რკინეფი გინოჸუნც, თხილერქ ქიჸუას სამართალდუმარღვიებელეფშენინ თიშენ.

მუჭოთ ორთაშობური უსქვამაში ობიექტინ, ტურისტეფც შქას ნორკებო რე ჩინებული. 1916 წანას წყუშ მაპალაფარო თე არდგილეფც ინჭაბურღილი ქენოდგეს, მორო ფუწყურც ქიმეჩეს ობუ. 1964 წანას დუღა წყარქ ჟინპიჯიშა გეშასოფჷ, ნამუქჷთ მინერალეფშე სქვამი ლანდშაფტეფი აკოქიმინჷ. ფუწყურიშ კიდალეფი ამდღათ წისაფულენც რდუალს. ჭიეჭიეთ ოქურჩინუანც მინერალეფც (კარბონატიშ კალციუმი), წყარჩანარეფც დო ლები-წვანე წყარჩანარეფც, ნამუთ გჷთმოხურგუნც თიშ აკოფერილობას. 

გოხოლუაშ ტერიტორიას გჷთმაჭყანს ჭიფე ტობეფც, ნამუეფით რგილი წყარეფით გჷშმეგორუ.

 რესურსეფი ინტერნეტის 
 ფლაიშ ფუწყური – ინფორმაცია  
 ფლაიშ ფუწყური– ინფორმაცია  
 ფლაიშ ფუწყური – ფოტოსურათეფი 

 სქოლიო 

კატეგორია:ააშ-იშ ფუწყურეფი